Georges Berger

For den franske turneren med samme navn, se Georges Berger (turner)
Georges Berger (født 14. september 1918 i Sint-Jans-Molenbeek ved Brussel, død 23. august 1967 på Nürburgring) var en belgisk racerfører. Han deltok i to løp i Formel 1-verdensmesterskapet med en privat påmeldt Gordini.

Karriere 
Berger begynte sin karriere i nasjonale løp i Belgia, Hans første bil var en Jicey med BMW-motor, som han konkurrerte med i mange Formel 2-løp mellom 1948 og 1952, og kom på tredjeplass i Grand Prix des Frontières ved Chimay. I 1953 kjørte han for Simca-Gordini-teamet og klarte en femteplass på samme bane, samt en tredjeplass i et Grand Prix-løp utenom mesterskapet på Rouen-Les-Essarts. Han meldte seg på Belgias Grand Prix 1953 med samme bil, men måtte bryte etter bare tre runder med motorproblemer. Neste år kjørte han en Gordini i Frankrikes Grand Prix 1954, men måtte da bryte etter ni runder, igjen med motorproblemer.

Berger deltok senere i karrieren i en lang rekke sportsvognløp med biler som Maserati, AC Bristol og en Ferrari 250 GT. Hans største prestasjon var seirene i billøpet Tour de France i 1960 og 1962, som andrefører for Willy Mairesse i en Ferrari.

Han omkom bak rattet på en Porsche 911 i 84-timersløpet Marathon de la Route på Nürburgring i 1967.

Resultater

Fullstendige Formel 1-resultater 
(Forklaring) (Resultater i uthevet skrift indikerer pole position, resultater i kursiv indikerer raskeste runde)

Resultater fra 24-timersløpet på Le Mans

Referanser 

Belgiske Formel 1-førere
Førere i 24-timersløpet på Le Mans
Personer fra Molenbeek-Saint-Jean
Fødsler i 1918
Dødsfall i 1967
Dødsfall i motorsportsulykker